Аляксандр Валер’евіч Паўлавец

**Аляксандр Паўлавец** (нар. , ) — беларускі футбаліст, абаронца армянскага клуба «Арарат-Арменія» з Ерэвана і нацыянальнай зборнай Беларусі.

## Клубная кар’ера 
Выхаванец барысаўскай ДЮСШ-2, з 2013 года пачаў выступаць за дубль мясцовага БАТЭ. Увосень 2014 года ў складзе моладзевай каманды БАТЭ выступаў у Юніёрскай лізе УЕФА (правёў 5 матчаў). Часам таксама прыцягваўся да асноўнай каманды, але так і не дэбютаваў за яе.

У сакавіку 2015 года быў аддадзены ў арэнду клубу «Тарпеда-БелАЗ». Спачатку выступаў за дубль жодзінцаў, але ў верасні 2015 года здолеў замацавацца ў асноўным складзе на пазіцыі цэнтральнага абаронцы. Па заканчэнні сезона, у снежні 2015 года, «Тарпеда-БелАЗ» скарысталася магчымасцю першачарговага выкупу футбаліста, у выніку Аляксандр стаў іграком аўтазаводцаў на трывалай аснове.

У жніўні 2016 года быў арандаваны гродзенскім «Нёманам». У складзе гродзенцаў стаў асноўным цэнтральным абаронцам. Па заканчэнні сезона 2016 вярнуўся ў Жодзіна. У сезоне 2017 замацаваўся ў аснове «Тарпеда-БелАЗ». У лістападзе 2017 года падпісаў з «аўтазаводцамі» новы двухгадовы кантракт.

У жніўні 2018 года падпісаў новы доўгатэрміновы кантракт з жодзінцамі. У студзені 2019 года дамовіўся аб датэрміновым скасаванні кантракта з клубам, выплаціўшы абумоўленую кампенсацыю і неўзабаве стаў іграком брэсцкага «Дынама». Пачынаў сезон 2019 на лаўцы запасных, аднак з чэрвеня заваяваў месца ў стартавым складзе і дапамог камандзе стаць чэмпіёнам Беларусі. У снежні 2019 года падоўжыў кантракт з дынамаўцамі да студзеня 2021 года.

Летам 2020 года цікавасць да абаронцы сталі праяўляць розныя замежныя клубы. У верасні 2020 года падпісаў пагадненне з «Растовам», якое пачынала дзейнічаць зімой, аднак у кастрычніку 2020 года расійскі клуб паведаміў, што абаронца далучыцца да складу ўжо да закрыцця восеньскага трансфернага акна. У складзе «Растова» часцей заставаўся на лаўцы запасных.

У ліпені 2021 года быў аддадзены ў арэнду ўкраінскаму «Коласу» з Каваліўкі, дзе гуляў пераважна ў стартавым складзе. У красавіку 2022 года перабраўся ў польскую «Варту». У маі 2022 года стала вядома, што абаронца пакіне пазнаньскі клуб.

У чэрвені 2022 года падпісаў кантракт з «Арэнбургам». У студзені 2023 года на правах арэнды перабраўся ў грэчаскую «Ламію». У чэрвені 2023 года стала вядома, што арэнда падоўжана на сезон 2023/24. У студзені 2024 года быў арандаваны кіпрскай «Карміятысай».

У ліпені 2024 года перайшоў у клуб «Арарат-Арменія».

## Міжнародная кар’ера 
Выступаў за юнацкія зборныя Беларусі да 17 і 19 гадоў у кваліфікацыйных раундах чэмпіянату Еўропы.

9 кастрычніка 2015 года дэбютаваў у складзе моладзевай зборнай Беларусі, адгуляўшы ўсе 90 хвілін у адборачным матчы чэмпіянату Еўропы супраць Турцыі (0:2).

1 чэрвеня 2017 года дэбютаваў за нацыянальную зборную Беларусі, выйшаўшы на замену ў другім тайме таварыскага матча супраць Швейцарыі (0:1). У ліпені 2017 года выступаў за другую зборную Беларусі на Кубку Караля ў Тайландзе.

## Дасягненні 
* Чэмпіён Беларусі: 2019
* Уладальнік Кубка Беларусі: 2016
* Уладальнік Суперкубка Беларусі (2): 2019, 2020
* У спісе 22 найлепшых футбалістаў чэмпіянату Беларусі (2): 2018, 2019

## Статыстыка выступленняў 
## Крыніцы 
## Спасылкі 
* 

Катэгорыя:Футбалісты Беларусі
Катэгорыя:Ігракі зборнай Беларусі па футболе
Катэгорыя:Ігракі ФК БАТЭ
Катэгорыя:Ігракі ФК Тарпеда-БелАЗ
Катэгорыя:Ігракі ФК Нёман Гродна
Катэгорыя:Ігракі ФК Дынама Брэст
Катэгорыя:Ігракі ФК Растоў
Катэгорыя:Ігракі ФК Колас Каваліўка
Катэгорыя:Ігракі ФК Варта Познань
Катэгорыя:Ігракі ФК Арэнбург
Катэгорыя:Ігракі ФК Ламія
Катэгорыя:Ігракі ФК Карміятыса
Катэгорыя:Ігракі ФК Арарат-Арменія